## Dopuna popisa ovlaštenih ispitnih laboratorija

### NN 105/2008 (15.9.2008.), Dopuna popisa ovlaštenih ispitnih laboratorija

# MINISTARSTVO POLJOPRIVREDE, RIBARSTVA I RURALNOG RAZVOJA

**3159**

Ministarstvo poljoprivrede, ribarstva i ruralnog razvoja na temelju članka 81.
stavka 6. Zakona o hrani (»Narodne novine« br. 46/07) objavljuje

## DOPUNU POPISA

### OVLAŠTENIH ISPITNIH LABORATORIJA

I.

U Popisu ovlaštenih ispitnih laboratorija (»Narodne novine« br. 44/07) iza točke
2. dodaju se točke 3., 4., 5., 6., i 7. koje glase:
»3. Zavod za javno zdravstvo grada Zagreba, Mirogojska cesta 16, Zagreb, za
obavljanje specijalizirane djelatnosti s mogućnošću izdavanja međunarodnih
certifikata za obavljanje sljedećih analiza meda:
– određivanje fruktoze, glukoze i saharoze metodom tekućinske kromatografije
visoke djelotvornosti s UV detekcijom
– određivanje hidroksimetilfurfurala spektrofotometrijskom metodom po Winkleru
– određivanje aktivnosti dijastaze (amilaze) spektrofotometrijskom metodom
4. Euroinspekt Croatiakontrola d.o.o., Preradovićeva 31/a, Zagreb, za obavljanje
specijalizirane djelatnosti s mogućnošću izdavanja međunarodnih certifikata za
obavljanje sljedećih analiza žitarica i proizvoda od žitarica:
– određivanje broja padanja
– određivanje količine vode – rutinska referentna metoda
– određivanje ukupnog pepela
5. Hrvatski zavod za vinogradarstvo i vinarstvo, Jandrićeva 42, Zagreb, za
obavljanje specijalizirane djelatnosti s mogućnošću izdavanja međunarodnih
certifikata za obavljanje analiza alkoholnih pića:
– određivanje hlapivih komponenata i metanola u alkoholnim pićima
6. Agronomski fakultet Sveučilišta u Zagrebu, Zavod za mljekarstvo,
Svetošimunska 25, Zagreb, za obavljanje specijalizirane djelatnosti s mogućnošću
izdavanja međunarodnih certifikata za obavljanje sljedećih analiza:
a) mlijeko
– određivanje točke smrzavanja – termistorsko krioskopska metoda
– određivanje udjela masti – gravimetrijska metoda (referentna metoda)
– određivanje količine masti (rutinska metoda)
– određivanje sadržaja dušika – 2. dio: metoda blok-digestije-makro metoda
– određivanje sadržaja laktoze – 1. dio: enzimatska metoda uporabom glukoze
preko laktoze
– određivanje udjela mliječne masti, bjelančevina i laktoze – uputstva za rad
MID-infrared instrumentima
– određivanje sadržaja uree u mlijeku metodom kontinuiranog mjerenja
– horizontalna metoda za brojenje mikroorganizama – tehnika brojenja kolonija na
30 °C
– određivanje broja mikroorganizama u mlijeku metodom protočne citometrije
(standardna metoda)
– brojenje somatičnih stanica – 1. dio: mikroskopska metoda (referentna metoda)
– brojenje somatičnih stanica – 3. dio: fluoro-opto-elektronska metoda
b) mlijeko, vrhnje, evaporirano mlijeko
– određivanje ukupne količine krutina (referentna metoda)
c) sir
– određivanje NaCl u siru, metoda po Mohr-u
– određivanje sadržaja dušika – 2.dio: metoda blok-digestija-makro metoda
– određivanje količine masti – Van Gulikova metoda (rutinska metoda)
– određivanje količine ukupnih krutina (referentna metoda)
– određivanje količine masti – gravimetrijska metoda (referentna metoda)
d) vrhnje
– određivanje udjela masti – gravimetrijska metoda (referentna metoda)
7. Prehrambeno-biotehnološki fakultet, Centar za kontrolu namirnica, Jagićeva
31, Zagreb, za obavljanje specijalizirane djelatnosti s mogućnošću izdavanja
međunarodnih certifikata za obavljanje sljedećih analiza:
a) hrana
– određivanje vitamina C HPLC-metodom
– određivanje vitamina B2 HPLC-metodom
– analiza metilnih estera masnih kiselina plinskom kromatografijom
– određivanje α-tokoferola HPLC-metodom
– određivanje dušika metodom po Kjeldahlu u prehrambenim proizvodima
b) ulja, masti i maslo
– određivanje količine fenolnih antioksidansa HPLC-metodom
c) osvježavajuća bezalkoholna pića i osvježavajuća bezalkoholna pića s povećanom
količinom kofeina i drugim dodacima
– određivanje količine kofeina HPLC-metodom
d) bezalkoholna osvježavajuća pića i alkoholna pića
– određivanje količine kinina HPLC-metodom
e) žitarice i mlinski proizvodi od žitarica
– određivanje vode u žitaricama i mlinskim proizvodima
– određivanje ukupnog pepela u žitaricama i mlinskim proizvodima
f) med
– priprema ispitnih uzoraka
– određivanje vode u medu refraktometrijski
– određivanje pepela u medu
– određivanje hidroksimetilfurfurala (HMF) u medu-spektrofotometrijska metoda
g) kakaovo zrno i kakao proizvodi
– priprema ispitnih uzoraka
– određivanje vode u kakovim proizvodima
– određivanje pepela u kakaovim proizvodima
– određivanje masti u kakaovim proizvodima – Soxhlet ekstrakcijska metoda.«

Klasa: 320-01/07-01/4
Urbroj: 525-11-08-5
Zagreb, 4. rujna 2008.

Ministar
**mr. sc. Božidar Pankretić**, v. r.

Izmjene i dopune, NN 105/2008-3159
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)